**Príloha č. 1: Opis a technická špecifikácia predmetu zákazky**

(Príloha č. 1 Výzvy na predkladanie ponúk je zároveň Prílohou č. 1 Rámcovej dohody)

**Zákazka:** Uhlografitové šmýkadlá pre trolejbusy Dopravného podniku mesta Žiliny s.r.o.

**Obstarávateľ:** Dopravný podnik mesta Žiliny s.r.o., Kvačalova 2, 011 40 Žilina

**Opis a technická špecifikácia predmetu zákazky**

Predmetom zákazky je nákup a dodávka uhlografitových šmýkadiel pre trolejbusy Dopravného podniku mesta Žiliny s.r.o.

Zákazka je rozdelená na nasledovné časti:

1. časť zákazky: uhlografitové šmýkadlá pre letnú prevádzku

2. časť zákazky: uhlografitové šmýkadlá pre zimnú prevádzku (hladké, bez drážok)

3. časť zákazky: uhlografitové šmýkadlá pre zimnú prevádzku (drážkované)

V Prílohe č. 1 je uvedený opis a technická špecifikácia všetkých troch častí zákazky. V závere Prílohy č. 1 uchádzač uvedie, na ktorú časť predmetu zákazky predkladá ponuku.

**Miesto a spôsob využitia uhlografitových šmýkadiel /ďalej ako šmýkadlo/**

Šmýkadlá sú súčasťou zberacej hlavice na trolejbusoch. Vzhľadom k tomu, že šmýkadlá sú počas prevádzky neustále v kontakte s  trolejovým vedením, dochádza vplyvom trenia medzi

trolejovým vedením a šmýkadlom k jeho opotrebeniu. Šmýkadlo je spotrebný materiál, ktorý je potrebné vymieňať za nové, neopotrebované.

Dopravný podnik mesta Žiliny s.r.o., prevádzkuje nasledujúce typy vozidiel, na ktorých sa používajú obstarávané šmýkadlá:

 - Škoda 14Tr

 - Škoda 15Tr

 - Škoda 30Tr SOR

 - Škoda 31Tr SOR

 - Škoda 26 Tr Solaris

 - Škoda 27 Tr nT Solaris

Čo sa týka použitia šmýkadiel počas jednotlivých ročných období, šmýkadlá sú rozdelené do troch kategórií:

 **a) Uhlografitové šmýkadlá pre letnú prevádzku**

 **-** men. napätie 750 V, letná prevádzka, živicové

 - predpokladaná ročná spotreba uhlografitových šmýkadiel **- cca 5 000 kusov/rok**

 **b) Uhlografitové šmýkadlá pre zimnú prevádzku (hladké, bez drážok)**

 **-** men. napätie 750 V, zimná prevádzka, impregnácia antimonom

 - predpokladaná ročná spotreba uhlografitových šmýkadiel **- cca 500 kusov/rok**

 **c) Uhlografitové šmýkadlá pre zimnú prevádzku (drážkované) ST6174**

 **-** men. napätie 750 V, s prímesou medi

 **-** predpokladaná ročná spotreba uhlografitových šmýkadiel - **cca 60 kusov/rok**

Jednotlivým kategóriám šmýkadiel zodpovedá aj rozdelenie predmetu zákazky na časti.

|  |  |  |
| --- | --- | --- |
| **Časť zákazky** | **Názov a popis tovaru** | **Rozmer /mm/** |
| 1. | Uhlografitové šmýkadlo pre letnú prevádzku, napätie 750V | 16,0 x 25,6 x 102,0 |
| Technické parametre požadované obstarávateľom  |

|  |  |
| --- | --- |
| Špecifický elektrický odpor v µΩm | 25 - 40 |
| Prúdové zaťaženie v A/mm  | 6 - 8 |
| Merná hustota v g/cm3 | 1,65 – 1,70 |
| Obsah látok použitých na impregnáciu v % | 0 - 10 |
| Pevnosť v ohybe v MPa | 30 - 32 |

|  |  |  |
| --- | --- | --- |
| **Časť zákazky** | **Názov a popis tovaru** | **Rozmer /mm/** |
| 2. | Uhlografitové šmýkadlo pre zimnú prevádzku (hladké, bez drážok), napätie 750V  | 16,0 x 25,6 x 102,0 |
| Technické parametre požadované obstarávateľom |

|  |  |
| --- | --- |
| Špecifický elektrický odpor v µΩm | 6 - 12 |
| Prúdové zaťaženie v A/mm  | 7 - 10 |
| Merná hustota v g/cm3 | 2,30 – 2,50 |
| Obsah látok použitých na impregnáciu v % | 20 - 40 |
| Pevnosť v ohybe v MPa | 45 - 55 |

|  |  |  |
| --- | --- | --- |
| **Časť zákazky** | **Názov a popis tovaru** | **Rozmer /mm/** |
| 3. | Uhlografitové šmýkadlo pre zimnú prevádzku (drážkované), napätie 750V | 16,0 x 25,6 x 102,0 |
| Technické parametre požadované obstarávateľom  |

|  |  |
| --- | --- |
| Špecifický elektrický odpor v µΩm | 6 - 8 |
| Prúdové zaťaženie v A/mm  | 7 - 12 |
| Merná hustota v g/cm3 | 2,20 – 2,50 |
| Obsah látok použitých na impregnáciu v % | 30 - 40 |
| Pevnosť v ohybe v MPa | 45 - 50 |

**Ďalšie požiadavky obstarávateľa na predmet zákazky:**

**-**uhlografitové šmýkadlá musí byť nové, originálne zabalené;

-uhlografitové šmýkadlá musia spĺňať požadované technické normy Slovenskej republiky a Európskej únie na bezpečnosť výrobkov: STN 35 0820, STN 35 0821, STN 35 0822

-súčasťou predmetu zákazky, je aj  následná likvidácia použitých šmýkadiel, ktorú zabezpečí úspešný uchádzač za príslušnú časť zákazky;

Obchodno-zmluvné podmienky týkajúce sa predmetu zákazky sú uvedené v návrhu Rámcovej dohody (Príloha č. 6 Výzvy na predkladanie ponúk).

**Uchádzač predkladá svoju ponuku na:**

**\*1. časť zákazky: uhlografitové šmýkadlá pre letnú prevádzku**

**\*2. časť zákazky: uhlografitové šmýkadlá pre zimnú prevádzku (hladké, bez drážok)**

**\*3. časť zákazky: uhlografitové šmýkadlá pre zimnú prevádzku (drážkované)**

***(\*Uchádzač ponechá v iba časť/časti na ktoré predkladá ponuku, ostatné odstráni, alebo prečiarkne)***

**Uchádzač o príslušnú časť/časti zákazky svojim podpisom potvrdzuje, že sa oboznámil s opisom a technickou špecifikáciou predmetu zákazky, ako aj s podmienkami a požiadavkami obstarávateľa uvedenými v tejto prílohe a ktoré sa týkajú príslušnej časti predmetu zákazky. Všetkým informáciám, požiadavkám a podmienkam, ktoré sú uvedené v tejto prílohe uchádzač porozumel, akceptuje ich a zaväzuje sa podľa nich predmet zákazky dodať.**

**Miesto:**

**Dátum:**

**Meno a priezvisko osoby, ktorá potvrdzuje podpisom tento dokument za uchádzača:**

**Vlastnoručný podpis osoby za uchádzača:**